Judith Bender - Jule Bender | Search People Directory | Intelius
People Lookup by Name - Judith Bender - Jule Bender
Bender, Judith — Bender, Jule Vakbonde by die werksplek - hoe werk dit? - LWO Werkgewersorganisasie
Home » News » Vakbonde by die werksplek – hoe werk dit?
Die Wet op Arbeidsverhoudinge erken en reguleer vakbonde se regte. Afhangende van die persentasie van werknemers wat aan die vakbond behoort, kan die vakbond aanspraak maak op die volgende regte:
Toegang tot die werksplek – om werknemers toe te spreek en na hul belange om te sien. Enige besoek moet voor die tyd met die werkgewer gereël word. Die Wet van Arbeidsverhoudinge bepaal dat besoeke op ‘n redelike tyd gehou word.
Aftrekking van vakbondregistrasiefooie – die werkgewer is verplig om aftrekkings te maak en oor te betaal aan die vakbond.
Vakbondverteenwoordiging in die werksplek – die vakbond kan werknemers kies om as verteenwoordigers binne die werksplek optree.
Verlof vir vakbondaktiwiteite – redelike betaalde tyd af vir verteenwoordigers om vakbondaktiwiteite by te woon. Die wet bepaal nie hoeveel betaalde of onbetaalde dae toegestaan moet word nie. en moet dit dus deur die partye ooreengekom word.
Openbaarmaking van inligting – relevante inligting stel vir die vakbond om hul pligte uit te voer.
Om te kan aanspraak maak op bogenoemde regte, vereis die wet dat die vakbond ‘n prosedure volg. Dit behels dat die vakbond die werkgewer skriftelik in kennis moet stel van die regte wat die vakbond in die werksplek uitoefen. Die vakbond moet ook ‘n afskrif van sy registrasiesertifikaat, asook lidmaatskap aansoekvorms as bewys van hoeveel werknemers die vakbond verteenwoordig, hierby aanheg. Die wet stipuleer dat die werkgewer dan binne 30 dae hierna met die vakbond moet konsulteer om ‘n erkenningsooreenkoms te sluit wat die bepalings en voorwaardes stipuleer waarop ooreengekom is, soos:
bevestig van die vakbond se regte;
toegang tot die werksplek
prosedures rakende werkvloerverteenwoordigers – “shop stewards”;
vergaderings tussen die vakbond en sy lede asook die werkgewer;
ander algemene bepalings en voorwaardes.
Vele besigheidsrisiko’s moet daagliks deur die werkgewer bestuur word. Die beste wyse waarop ‘n werkgewer arbeidsrisiko kan aanspreek, is om proaktief op te tree en te verseker dat alle dokumentasie in plek is. Hierdie dokumentasie sluit in dienskontrakte, dissiplinêre kodes, prosedures en beleide. Al hierdie dokumentasie moet ook aan die toepaslike wetgewing voldoen.